## Educació adjudica les obres del CEIP La Almadraba d’Alacant per un import de 13,1 milions d’euros

*** El centre disposarà de 3 aules d’Educació Infantil de primer cicle, 9 aules d’Educació Infantil i 18 aules d’Educació Primària
* Es preveu un termini d’execució de 15 mesos**

La Conselleria d’Educació, Cultura, Universitats i Ocupació, a través de la Direcció General d’Infraestructures Educatives, ha adjudicat les obres del CEIP La Almadraba d’Alacant per un import de 13,1 milions d’euros. Les obres tenen un termini previst de 15 mesos d’execució.

L’edifici, de nova construcció, disposarà de 3 aules d’Educació Infantil de primer cicle, 9 aules d’Educació Infantil i 18 aules d’Educació Primària. A estes se suma el recinte de menjador. En total el centre allotjarà 735 alumnes d’Infantil i Primària.

La instal·lació estarà composta per tres edificis disposats en forma de ‘U’. Tots els edificis es connectaran per un porxo que unificarà la imatge dels diferents volums i permetrà el recorregut dels usuaris des de l’accés a la parcel·la fins a qualsevol edifici del centre a cobert i protegit de les inclemències meteorològiques (pluja, excés de sol, etc.)

L’edifici d’Infantil es destinarà exclusivament a les dependències educatives que preveu el programa de necessitats per a l’educació infantil. Així, hi haurà un total de 15 aules amb els lavabos integrats, dependències necessàries per al personal docent i instal·lacions. Totes les aules tindran accés directe a l’espai exterior.

Per la seua part, l’edifici de Primària tindrà les dependències d’educació primària, administració, servicis generals i espais complementaris.

A més, la planta baixa contindrà els accessos principals, la zona de cuina-menjador, la zona administrativa, les tres aules de primer curs de Primària, aules de xicotet grup i la biblioteca.

L’edifici de gimnàs estarà en la planta baixa i constarà de pista esportiva d’activitats físiques i vestuaris, lavabos, sala d’instal·lacions, magatzem.

El director general d’Infraestructures Educatives, José María Larena, ha assenyalat que la Conselleria “complix amb els seus compromisos en atenció a les necessitats històriques de cada municipi”.

Fecha: 04/02/2025